Diari Oficial de la Generalitat Valenciana


Sumari del DOGV 8274, del 16-04-2018 (2018/2909)

Notificació de la sentència dictada en el procediment de mesures número 1443/2016.
----------------------------------------------------------------------------------

### Dades del document

Número de DOGV
:   8274

Data del DOGV
:   16-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2909


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de mesures número 1443/2016. [2018/2909]  
Procediment: assumpte civil número 1443/2016.  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana.  
En el judici referenciat s'ha dictat la sentència l'encapçalament i dispositiva de la qual són com segueixen:  
  
«Sentencia número 138/2018  
Castelló, 16 de març de 2018  
José Luis Conde-Pumpido García, magistrat jutge del Jutjat de Primera Instància número 7 de Castelló, ha conegut aquestes actuacions sobre mesures de fills extramatrimonials número 1443/2016, promogudes per Marta de la Vall Gutiérrez, representada per la procuradora senyora Alonso García i defesa pel lletrat senyor Lázaro Martínez, contra Josimar Cassiano de Souza, en rebel·lia i en les que ha sigut part el Ministeri Fiscal.  
  
Dispositiva  
Que amb l'estimació de la demanda formulada per la procuradora senyora García Alonso en nom i representació de Marta de la Vall Gutiérrez contra Josimar Cassiano de Souza, decrete l'adopció de les mesures següents:  
S'atribueix, a la senyora de la Vall Gutiérrez, l'exercici exclusiu de la pàtria potestat respecte del fill menor V.  
S'atribueix, a la mare, la guarda i custòdia del fill menor.  
No s'estableix cap règim de visites entre el pare i el fill menor.  
  
El pare pagarà, en concepte de pensió d'aliments per al seu fill, la suma de 150 euros mensuals, que ingressarà dins dels cinc primers dies de cada mes en el compte bancari que designe la mare i que s'actualitzarà anualment d'acord amb les variacions de l'índex de preus al consum.  
  
Les despeses extraordinàries necessàries que genere el fill seran pagades per ambdós progenitors al 50 %.  
Tot això sense realitzar expressa imposició de costes a cap litigant.  
  
Notifiqueu aquesta resolució a les parts i feu-los saber que contra aquesta es pot interposar un recurs d'apel·lació en el termini de vint dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el depòsit.  
  
Aquesta és la meua sentència, que pronuncie, mane i firme.  
El jutge.»  
  
Atés que es desconeix el domicili o la residència actuals de la part demandada, el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha disposat publicar aquest edicte en el Diari Oficial de la Generalitat Valenciana per a portar a efecte la diligència de notificació de la sentència al demandat, Josimar Cassiano de Souza.  
  
  
Castelló de la Plana, 16 de març de 2018.- El lletrat de l'Administració de justícia: Pedro Moya Donate.